paragraph_text: U mladosti je živio život playboya, okružen lijepim ženama. Natjecao se u automobilističkim utrkama pod pseudonimom Georges Philippe. Godine 1922. otac mu je prepustio upravljanje vinogradima Château Mouton Rothschild te se počeo baviti uzgojem vinove loze i prozivodnjom visokokvalitetnih vina pod etiketom Mouton Rothschild. Modernizirao je imanje, a 1924. godine počeo je puniti cjelokupni prinos vina u boce, što dotad nije bio običaj. Za vrijeme Drugog svjetskog rata imao je težak životni period. Vlasti Vichyjevske Francuske zaplijenile su mu sva imanja, a supruga Élisabeth Pelletier de Chambure, s kojom se vjenčao 1934. godine, stradala je 1945. godine u njemačkom nacističkom sabirnom logoru Ravensbrück. Po završetku rata uspio je vratiti svoju imovinu, a 1954. godine oženio je Paulinu Fairfax Potter.